भाजपा ने बिहार में जद यू से समझौता करते हुए अपनी कोटे की सीटों की संख्या करीब आधा दर्जन कम करने पर सहमति जता दी है यानि भाजपा में 2014 में जितनी सीटों पर चुनाव जीती थी वह उससे भी आधा दर्जन कम सीटों पर चुनाव लड़ने को राजी है। 2014 में भाजपा बिहार जदयू के बिना चुनाव लड़ी थी और पार्टी के हिस्से 30 सीटें आईं थी। राज्य के 40 में से 30 सीटों पर लड़कर भाजपा के 22 उम्मीदवार सांसद बने थे लेकिन इस बार भाजपा जीती हुई 7 सीटें भी जदयू और अन्य सहयोगियों के लिए छोड़ने के लिए राजी हो गई है। समझौता फार्मूले के तहत जदयू और भाजपा 15-15 सीटों पर चुनाव लड़ेंगे जबकि अन्य सहयोगी 10 सीटों पर चुनाव लड़ेंगे। हालांकि सीटों की संख्या का ऐलान अभी बाकी है। सीटों की संख्या का ऐलान बाकी दो सहयोगी दलों के साथ विचार विमर्श के बाद दो -तीन दिन में होगा।